Arauca, Arauca

Ti Arauca ket maysa a munisipalidad ken ti kapitolio a siudad ti Departamento ti Arauca iti Colombia. Ti napno a naganna ket Villa de Santa Bárbara de Arauca. Ti munisipalidad ti Arauca ket addaan iti dagup a populasion iti 82,149 (senso idi 2005 ).

Pakasaritaan 
Ti rehion ti Arauca ket sinukimat idi babaen ni Jorge de la Espira ti kongkistador nga Aleman nga ammo pay a kas ni Georg von Speyer, idi 1536.  Dagitoy a nasapa nga Espaniol ket saanda a nagtalinaed gapu ta nagbirbirukda iti El Dorado. Ngem sinaruno met ida babaen dagidi Hesuita ken dagidi madatonan iti daga a nagpundar kadagiti immuna a pagtaengan.

Napundar ti Arauca idi Disiembre 4, 1780, babaen ni Juan Isidro Daboín iti sitio ti maysa nga indihenio a purok iti agarup a sangapulo a pamilia a tinawtawagan iti Guahibo. Nanaganan ti Arauca manipud iti Karayan Arauca a mangisina itan daytoy manipud iti Venezuela, a nanaganan met ti karayan manipud iti indihenio a tattao nga Arauca. Nadalumpinas ti lugar ket kankanayon daytoy a layusen ti karayan.

Daytoy ket maysa idi a kapitolio ti Baro a Granada Probinsia ti Casanare a dakdakel ngem ti agdama a Departamento ti Casanare.
Iti pay maipatinayon, ti Villa de Santa Bárbara de Arauca, ket:
 Kapitolio ti Repubika, babaen ti rebolusionalrio a gobierno, a nabukel ifi HUlio 16, 1816;
 Kapitolio ti Distrito ti Polis (Comisaría especial) maniupud iti 1911;
 Kapitolio ti Probinsia (Intendencia Nacional) ti Arauca, 1955–1991;
 Kapitolio ti lana ti Colombia manipud idi 1986;
 Kapitolio ti Departamento ti Arauca manipud idi 1991.

Klima

Ekonomia 

Manipud idi napundar, ti kangrunaan a negosio ti Arauca ket ti panagtaraken iti baka, ken agpayso pay laeng daytoy iti agdama nga aldaw.  Ngem umad-adu metten manipud idi 1984, ket ti panaggundaway iti asideg a petrolio a nakaited iti kaaduan a matgedan ti ili kadagiti kaudian a tawen. Ti panagbangon iti rangtay, Puente José Antonio Páez, a mangikapet daytoy iti Venezuela ket nagparang-ay iti ekonomia, ken ti pay pannakapalpas ti kalsada mapay iti Bogotá, nga ammo akas ti Ti Dalan dagiti LIberador (La Ruta de los Libertadores).  Ti Arauca itan ket ti kangrunaan a dalan iti pagbaetan ti Caracas ken Bogotá.

Pagluganan 

Eropuerto ti Santiago Perez

Dagiti nagibasaran

Dagiti akinruar a silpo 
 Opisial a website ti ili ti Arauca

Dagiti kapitolio dagiti departamento ti Colombia
Dagiti munisipalidad ti Departamento ti Arauca